मे १८

ठळक घटना आणि घडामोडी 
 तेरावे शतक 
 १२६८ - मामलुक सुलतान बैबर्सने सिरियातील ॲंटिओक शहर लुटले.
 सतरावे शतक 
 १६५२ - अमेरिकेच्या ऱ्होड आयलंड राज्याने गुलामगिरी बेकायदेशीर ठरवली.
 अठरावे शतक 
 १७६५ - कॅनडातील मॉॅन्ट्रिआल शहरात भीषण आग.

 एकोणिसावे शतक 
 १८०३ - युनायटेड किंग्डमने एमियेन्सचा तह झिडकारला व फ्रांसविरुद्ध युद्ध पुकारले.
 १८०४ - नेपोलियन बोनापार्ट फ्रांसच्या सम्राटपदी.
 १८६९ - जपानचे एझो प्रजासत्ताक बरखास्त.
 १८७६ - कॅन्ससच्या डॉज सिटी शहरात वायेट अर्प पोलिसकामात रुजू झाला.
 विसावे शतक 
 १९०० - युनायटेड किंग्डमने टोंगा आपल्या साम्राज्याचा भाग असल्याचे जाहीर केले.
 १९१७ - अमेरिकन काँग्रेसने नागरिकांना सक्तीने सैन्यात भरती करण्याचा अधिकार राष्ट्राध्यक्षाला दिला.
 १९२७ - मिशिगनच्या बाथ शहरात शाळेच्या अधिकाऱ्याने शाळेत ठेवलेल्या बॉम्बचा स्फोट. ४५ ठार.
 १९४४ - दुसरे महायुद्ध-मॉन्टे कॅसिनोची लढाई - उभय पक्षातील २०,००० सैनिकांच्या मृत्यूनंतर जर्मन सैन्याची पीछेहाट.
 १९५३ - जॅकी कॉक्रन ही स्वनातीत विमान चालवणारी प्रथम स्त्री ठरली.
 १९५८ - अमेरिकेच्या एफ.१०४ स्टारफायटर विमानाने ताशी २,२५९.८२ कि.मी.चा वेग गाठून विक्रम प्रस्थापित केला.
 १९६९ - अपोलो १०चे प्रक्षेपण.
 १९७४ - भारताने पोखरण १ परमाणू परीक्षण केले. परमाणू ताकद असणारा सहावा देश झाला.
 १९८० - अमेरिकेच्या वॉशिंग्टन राज्यातील माउंट सेंट हेलेन्स या ज्वालामुखीचा उद्रेक. ५७ ठार. ३,००,००,००,००० अमेरिकन डॉलरचे नुकसान.
 १९८० - पेरूमध्ये शायनिंग पाथ या अतिरेकी संघटनेने मतदान केन्द्रावर हल्ला चढवून आपल्या कारवायांची सुरुवात केली.
 १९९२ - अमेरिकेच्या संविधानातील २७वा बदल अधिकृतरीत्या मान्य.
 १९९५ - अलेन जुप्पे फ्रांसच्या पंतप्रधानपदी.
 एकविसावे शतक 
 इ.स. २०१५ - मुंबईच्या केईएम हॉस्पिलमध्ये नर्स असलेल्या अरुणा शानबाग यांचे निधन.

 जन्म 
 १०४८ - उमर खय्याम, पर्शियन कवी.
 १६८२ - छत्रपती शाहूराजे भोसले, मराठा साम्राज्याचे पाचवे छत्रपती
 १७९७ - फ्रेडेरिक ऑगस्टस दुसरा, सॅक्सनीचा राजा.
 १८६८ - निकोलाई अलेक्सांद्रोविच रोमानोव्ह, रशियाचा शेवटचा झार.
 १८७२ - बर्ट्रान्ड रसेल, इंग्लिश तत्त्वज्ञानी व गणितज्ञ.
 १८७६ - हरमन म्युलर, जर्मनीचा चान्सेलर.
 १८८३ - युरिको गॅस्पर दुत्रा, ब्राझिलचा पंतप्रधान.
 १८९७ - फ्रँक काप्रा, अमेरिकन चित्रपट निर्माता, दिग्दर्शक व लेखक.
 १९०५ - हेडली व्हेरिटी, इंग्लिश क्रिकेट खेळाडू.
 १९२० - पोप जॉन पॉल दुसरा.
 १९२३ - ह्यू शियरर, जमैकाचा पंतप्रधान.
 १९३१ - डॉन मार्टिन, अमेरिकन व्यंगचित्रकार.
 १९३३ - एच. डी. देवेगौडा, भारताचे तेरावे पंतप्रधान.
 १९५५ - चौ युन फॅट, हॉंग कॉंगचा अभिनेता.

 मृत्यू 
 १४५० - सेजॉॅंग, कोरियाचा सम्राट.
 १५८४ - इकेदा मोटोसुके, जपानी सामुराई.
 १६७५ - जॉक मार्केट, फ्रेंच जेसुइट धर्मप्रचारक व शोधक.
 १८४६ - बाळशास्त्री जांभेकर, मराठी वृत्तपत्र व्यवसायाचे जनक, दर्पणकार.
 १९५६ - मॉरिस टेट, इंग्लिश क्रिकेट खेळाडू.
 १९८६ - कानरू लक्ष्मण राव, स्थापत्य अभियंता.
 १९९७ - कमलाबाई रघुनाथराव गोखले, भारतीय चित्रपटसृष्टीतील पहिल्या स्त्री कलाकार.
 २०२० - रत्नाकर मतकरी, मराठी लेखक, रंगकर्मी, साहित्यिक, नाटककार

 प्रतिवार्षिक पालन 

बाह्य दुवे

मे १६ - मे १७ - मे १८ - मे १९ - मे २० - (मे महिना)